El Atazar-demningen

El Atazar-demningen er en demning i provinsen Madrid i Spania. Det ligger i elva Lozoya, i nedbørfeltet til Tajo, beliggende midt i landet. Den ble utbygget for vannforsyning og flomkontroll, ikke for kraftproduksjon.

Reservoaret er på 10,7 km² (1070 hektar), mens vannmassene som demmer opp har et volum på inntil 426 millioner m³. Volumet gjør den til det største vannmagasinet i Madrid-regionen, foran Valmayor-demningen (124 m³). Selve damanlegget er 134 meter høyt og 484 meter lang, og er en dobbel buedam i betong. Dette var den første fullskala buedammen som ble bygget noe sted i verden.

Demningen er den nederste av en rekke av fire i denne elva, anlagt med kort mellomrom. Regnet ovenfra er disse: Rio Sequillo-reservoaret, Puentes Viejas-reservoaret, El Villar-reservoaret, og El Atazar-reservoaret.

I 1977 ble det oppdaget en større sprekk i demningen, og den ligger i et ustabilt område.

Se også
Liste over verdens største vannkraftverk

Eksterne lenker
 Atazar - SEPREM. Besøkt 17. januar 2012.

Kategori:Demninger i Spania
Kategori:Madridregionens geografi
Kategori:Byggverk i Madridregionen
Kategori:Demninger fullført i 1972
Kategori:1972 i Spania